চলচ্চিত্রটি ২০১৯ সালের ২২শে মার্চ স্পেনে মুক্তির পর ইতিবাচক পর্যালোচনা অর্জন করে। চলচ্চিত্রটির আন্তর্জাতিক উদ্বোধনী হয় ২০১৯ সালের কান চলচ্চিত্র উৎসবে, সেখানে চলচ্চিত্রটি পাল্ম দরের জন্য প্রতিযোগিতা করে, এবং বান্দেরাস শ্রেষ্ঠ অভিনেতা ও আলবের্তো ইগ্লেসিয়াস শ্রেষ্ঠ সঙ্গীতের পুরস্কার অর্জন করেন। "দোলোর ইগ্লোরিয়া" চলচ্চিত্রটি ৯২তম একাডেমি পুরস্কারে শ্রেষ্ঠ আন্তর্জাতিক চলচ্চিত্র বিভাগে স্পেন থেকে নিবেদন করা হয়, এবং বান্দেরাস শ্রেষ্ঠ অভিনেতা বিভাগে মনোনীত হন। "টাইম" সাময়িকী এই চলচ্চিত্রটিকে বর্ষসেরা চলচ্চিত্র হিসেবে নির্বাচন করে।